Action Kids hou Kleuteratletiekdag 2019 – DieHoorn
Action Kids hou Kleuteratletiekdag 2019
Action Kids Kleuteratletiek het vanjaar hul 17de byeenkoms gehou. Dit was ’n feestelike dag met 360 kleuters van een tot agt jaar wat deelgeneem het.
Al die eenjariges het ’n sertifikaat vir deelname ont­vang. Vanaf twee jaar moes die kleuters alleen na die wenstreep hardloop. Ons is trots op elkeen wat sy bes probeer en die wedloop voltooi het. Van die maatjies het gestruikel en geval, maar hulle het weer opgestaan en hul wedlope voltooi. Ander het halfpad deur die wedloop besluit dat dit beter is om maar liewer terug na die wegspring te gaan, tot groot genot van die toeskouers. Die heerlike eetgoed, wat deur ons plaaslike kleuterskole behartig is, en die gratis springkastele en sagte speelarea het vir hope vermaak gesorg.
Baie dankie aan al die skole wat ons so mooi ondersteun het. Ons het ’n verrassingsprys vir die skole met die meeste vooraf inskrywings gegee. Die wenners van die PNA-geskenkbewyse was Little Bo-Peep in die 1ste plek en Kleine Kleutertuin in die 2de plek.
Gaan maak gerus ’n draai op die Action Kids Facebook-blad vir foto’s van hierdie opwindende dag!
Die Action Kids-program word by die volgende skooltjies aangebied: Little Bo-Peep, Pikkie Para­dys, Pikkewouters, Woelwaters, Kleine Kleutertuin, Laurus en Wesbank Pre-Primêr. Indien jy graag wil hê jou kleuter moet ook by hierdie program inskakel, kontak gerus vir Charlotte by 084 554 1153 of gaan na ons Facebook-blad: Action Kids.
Nogmaals baie dankie aan elkeen wat hierdie dag so spesiaal vir ons kleuters gemaak het. Ons maak volgende jaar weer so!
Die wenners van die PNA geskenkbewyse was Little Bo-Peep in die 1ste plek en Kleine Kleutertuin in die 2de plek.
Action Kids bedank graag die volgende persone en borge:
• Christelle Gerrits van Momentum Health wat as hoofborg opgetree het
• Die Hoorn vir die mediaborgskap
• Wimpy vir medaljes en inskrywingsvorms
• Oasis wat water aan ons beamptes voorsien het
• Snappy Photo vir die druk van die sertifikate
• Hiep Hiep Hoera vir die sagte speelarea
• PNA vir geskenkbewyse
• Y-Not Eiendomme en Die Herrie vir die baanafskortings
Sonder julle bydrae sou hierdie dag nie moontlik wees nie.
Baie dankie ook aan al die beamptes en klankman (Kosie Esterhuyse) wat hul Saterdag
opgeoffer het om hierdie dag vir ons kleuters moontlik te maak.
Groot sport op Mandeladag
Daar is Dinsdag op Mandeladag ook geesdriftig op sportgebied teen mekaar in Die Lane in Bridgton in Oudtshoorn gekompeteer....
Billy en AO wen kamergholfdag
Billy Capel (links) en AO Theunissen (regs) wat Woensdag (5 April) , die maandelikse 4BBS-gholfdag van die Oudtshoorn Besigheidskamer...
Gimnastiek bring kindervreugde
Deur Wyndham Ewerts Die Akademie vir Tuimel & Trampolien rig tans die kinders van die Oudtshoorn Lighuis se Storie-en-Dramaklub...
Fietsryklub hou AJV
DIE Oudtshoorn Fietsryklub se algemene jaarvergadering vind Maandag (28 Januarie) by die Eden Sportakademie in die De Jager Sportkompleks plaas....
Oudtshoorn Rugbyklub vs Calitzdorp Rugbyklub
Jaco Marx, kaptein en agtsteman van die Oudtshoorn Rugbyklub, word deur spelers van Calitzdorp Rugbyklub, beetgekry tydens dié twee...
Deur Higgo Jacobs ’N TROTSE oupa het Saterdag met sy kleindogter saamgespan om die Eljada Kairosskool se gholf-dag te wen....
Spring Roses tweede op die punteleer van die SWD Presidentsliga
Die opgewonde span van Spring Roses, wat tans tweede op die punteleer van die SWD Presidentsliga is, nadat hulle...
Opbouende gees by sake-aflos!Vyf vir Edenspan gekies